***Final Fantasy IX*** (ファイナルファンタジーIX, *Fainaru Fantajī Nain*) er et konsollrollespill utviklet og utgitt av Square (nå Square Enix) og er det niende spillet i *Final Fantasy*-serien. Det ble gitt ut i 2000 og er det siste spillet *Final Fantasy*-spillet til Sonys PlayStation.

*Final Fantasy IX* foregår i fantasyverdenen Gaia, og handler om en krig mellom flere nasjoner med en ærgjerrig dronning i førersetet. Spilleren følger en ung tyv kalt Zidane Tribal, som slutter seg til flere andre for å bekjempe dronningen. Handlingen snur imidlertid når hovedpersonene innser at dronningen er en marionett for en våpenselger kalt Kuja.

Spillet ble utviklet samtidig som *Final Fantasy VIII* men tok imidlertid en annen retning og returnerte til seriens røtter med et mer tradisjonelt fantasymiljø. *Final Fantasy IX* var derfor sterkt påvirket av det originale *Final Fantasy*-spillet og inneholder allusjoner til andre *Final Fantasy*-spill. Det introduserte nye egenskaper, som for eksempel «Active Time Event», «Mognet» og et forbedret utstyrs- og ferdighetssystem. *Final Fantasy IX* har mottatt positive anmeldelser, men fikk blandede kritikker for å ha returnert til stilen fra eldre *Final Fantasy*-spill.

Spillmekanismer
---------------

I *Final Fantasy IX* styrer spilleren en figur gjennom verdenen Gaia, hvor han/hun utforsker områder og snakker med non-player characters. Mesteparten av spillet foregår i byer, huler og liknende områder, som blir kalt «feltkart». For å hjelpe til med utforskningen på feltkartet, introduserer *Final Fantasy IX* «field icon»; et utropstegn som dukker opp over hodet til figuren som styres for å vise at en gjenstand er i nærheten. Spilleren snakker med «Moogles» for å lagre spillet, helbrede seg selv med et telt eller kjøpe gjenstander. Tidligere spill i serien hadde et lagringspunkt i stedet. Moogles kan spørre spilleren om å levere brev til andre Moogles via funksjonen «Mognet».

Spilleren reiser mellom field screen-områdene via verdenskartet; en tredimensjonalt, forminsket versjon av Gaia; fra et fugleperspektiv. Figuren kan styres fritt over verdenskartet, med mindre terreng, som for eksempel vann eller fjell, er i veien. For å komme forbi disse begrensningene kan spilleren ri emu-liknende chocobos, seile med båt eller styre et luftskip. I likhet med tidligere *Final Fantasy*-titler, blir spilleren til tider avbrutt av angripende fiender på verdenskartet.

*Final Fantasy IX* introduserer en ny måte å utforske byer på med Active Time Events (ATE), som bestemmer figurenes utvikling, gir spesielle gjenstander og lar spilleren bestemme hvordan visse hendelser skal foregå. Ved noen anledninger kan spilleren se flere hendelser som finner sted samtidig. ATE blir noen ganger brukt for å styre to lag samtidig når gruppen blir delt for å løse problemer og navigere labyrinter.

### Kamper

Når spilleren møter på en fiende, forandres kartet til «battle screen». Der er fienden på motsatt side av figurene. Kampsystemet i *Final Fantasy IX* er det velkjente Active Time Battle-systemet som først ble introdusert i *Final Fantasy IV*. Figurenes kommandoliste er i et vindu på motsatt side av ATB-måleren. Selv om alle figurene kan fysisk angripe fienden eller bruke gjenstander fra spillerens lager, har de også unike ferdigheter. For eksempel kan Zidane stjele gjenstander fra fienden, Eiko og Garnet kan tilkalle «eidolons» for å hjelpe gruppen og Vivi kan bruke svart magi for å skade motstanderne.

Kommandoene til figurene blir forandret når de kommer i «Trance»-modus. I likhet med *Final Fantasy VII*s «Limit Breaks» blir Trance aktivert i en kort periode etter at en måler, som viser hvor mye skade figuren har mottatt, er fylt opp. Når måleren er full blir figurene sterkere, og spilleren kan bruke spesialstyrker. For eksempel forandrer Zidanes «Skill»-kommando til «Dyne» og lar ham utføre kraftfulle angrep, mens Vivis «Black Magic» utvikler seg til «Double Black» som gjør at han kan bruke to trolldommer samtidig. Spilleren kan skifte kampstil fra Normal til Custom, slik at to spillere kan styre to figurer i kamper.

En figurs prestasjon i kamper bestemmes av dens statistikk innen kategorier som for eksempel hurtighet, styrke og magiske krefter. Etter at spilleren vinner kamper, får figurene «erfaringspoeng» som blir samlet til de går opp et nivå. Når figurene går opp et nivå, øker statistikken for de forskjellige kategoriene. Utstyr bestemmer også statistikken for figurene. Å vinne kamper gir også spilleren penger («Gil»), «Tetra Master»-spillkort og ability points (AP).

### Ferdigheter og utstyr

*Final Fantasy IX* er forskjellig fra *Final Fantasy VII* og *Final Fantasy VIII*s tilpasselige figurer ved at det reintroduserer de tradisjonelle figurklassene. Klassen til figurene bestemmer hva slags egenskaper som kan brukes i kamper. For eksempel er Vivi gitt klassen «black mage» og er den eneste figuren som kan bruke svart magi, mens ridderen Steiner er den eneste som kan bruke sverdteknikker.

Den primære funksjonen til utstyr i *Final Fantasy*-spill er å øke figurenes attributter. For eksempel øker forsvarsstatistikken til Zidane ved å utruste ham med en «Mythril Vest». I *Final Fantasy IX* inneholder våpen og rustninger spesielle ferdigheter som figuren kan bruke med en gang det er blitt utstyrt. Etter at figuren samler nok ability points i kamper, kan ferdigheten brukes uten at våpenet eller rustningen er utstyrt. I tillegg bestemmer utstyr i *Final Fantasy IX* hvor mye sterkere figurene blir når de går opp et nivå.

Ferdigheter blir delt inn i kategoriene «action» og «support». Action-ferdighetene bruker magipoeng (MP) og inkluderer trolldommer og spesialstyrker som blir brukt i kamper. Support-ferdighetene gir funksjoner som er evigvarerende (for eksempel gjør ferdigheten «Antibody» at giftige angrep ikke tar effekt) men må bli utstyrt med magisteiner for å funke. Det totale antallet magisteiner øker når figurene går opp i nivåer.

Scenario
--------

### Miljø

*Final Fantasy IX* foregår hovedsakelig på de fire kontinentene til verdenen Gaia. Mesteparten av Gaias befolkning bor på kontinentet Mist (*tåke*), hvis navn kommer av at hele kontinentet er dekket av en tykk tåke. Landet utenfor Mist-kontinentet – Outer-, Lost- og Forgotten-kontinentene – er territorier som ikke er blitt kartlagt og ikke blir utforsket før midtveis i spillet. Diverse steder på den parallelle verdenen Terra og drømmelandet Memoria er de siste områdene man besøker i spillet. Mist-kontinentet har fire fraksjoner: Alexandria, Lindblum, Burmecia og Cleyra. Hvert land er skilt fra hverandre av fjellkjeder. For eksempel ligger den isolerte Creya-sivilisasjonen skjult i et digert tre i ørkenen, beskyttet av en sandstorm tilkalt av landsbyens eldste.

Gaia er bebodd av mennesker og diverse ikke-menneskelige raser. Innbyggerne i Alexandria og Lindblum er mennesker og antropomorfiske dyr. Burmecians er antropomorfiske rotter som bor i Burmecia og Cleyra. Cleyrans skilte seg fra Burmecians da sistnevnte begynte å fokusere på krig. Dvergene er korte menneskelige skapninger som bor i landsbyen Conde Petie på Outer-kontinentet. Det er også en landsby i Outer-kontinentet bebodd av Black Mages med bevisste tanker. Genomes er sjelløse kropper som eksisterer i Terra og venter på gjenoppbygningen av Terra etter at den har tatt over Gaia. Når dette skjer, går sjelene til Terra-folket inn i Genome-kroppene. Tilkallere likner mennesker, men har et horn på pannen. I spillet er det kun to gjenværende tilkallere, Garnet og Eiko. De andre ble utryddet under Terra-krigsskipet Invincibles ødeleggelse av deres hjemland Madain Sari. Qu er store, tvekjønnede humanoider som er kjent for å være storetere. De bor i myrer i forskjellige deler av verdenen, hvor de fanger frosker som er deres hovednæringskilde.

Spillutviklerne i *Final Fantasy IX* ønsket å gjøre miljøet mer «fantasy-orientert» enn i forløperne på PlayStation, og de ville forhindre at serien fulgte et overflødig miljø. *Final Fantasy IX* er forskjellig fra den futuristiske stilen i *Final Fantasy VII* og *Final Fantasy VIII* ved at det reintroduserer et middelaldermiljø. I spillet har dampteknologi så vidt begynt å ta fatt. Befolkningen bruker vannkraft eller vindkraft som energikilder, men bruker noen ganger Mist eller damp for avanserte motorer som trenger mer kraft. Spillets miljø er inspirert av norrøn og nordeuropeisk mytologi. Ifølge regissør Hiroyuki Itō var utviklingsmannskapet tiltrukket europeisk historie og mytologi på grunn av dybden og dramaet ved det. *Final Fantasy IX*s nettside sier at utviklingen av spillets verden er høydepunktet i serien fordi det blander suksessrike elementer fra fortiden, som for eksempel å vende tilbake til seriens fantasy-røtter, med nye elementer.

### Figurer

Hovedfigurene i *Final Fantasy IX* er Zidane Tribal, et medlem av en gjeng banditter kalt Tantalus; Garnet Til Alexandros XVII (alias «Dagger») prinsessen av Alexandria som har en mystisk forbindelse med «eidolons»; Vivi Orunitia, en ung, sjernert og vennlig Black Mage; Adelbert Steiner, kaptein for Knights of Pluto og kongelig tjener for Alexandria og Garnet; Freya Crescent, en Dragon Knight fra byen Burmecia; Quina Quen, en kjønnsnøytral Qu hvis overmann vil at han/hun skal reise verden rundt for å lære om matlaging; Eiko Carol, en seks år gammel jente som bor i Madain Sari, den tapte landsbyen for eidolon-tilkallere, og også en av de to gjenværende tilkallerne; og Amarant Coral, en dusørjeger anklaget for en forbrytelse begått av Zidane. Andre viktige figurer inkluderer Regent Cid Fabool, den karismatiske lederen av kongedømmet Lindblum; dronning Brahne, Garnets mor og maktsyk dronning av Alexandria; General Beatrix, den mektige lederen av de kvinnelige ridderne av Alexandria; og Kuja, en fiende av Gaia.

Under utviklingen ga skaperne figurene en høy prioritet. På grunn av at de ville gå tilbake til seriens røtter, endte figurene opp med et tegneserie-aktig utseende. Uematsu sa at designerne prøvde å gjøre hver figur realistisk samtidig som de bevarte tegneserie-utseendet. For å oppnå dette og tilfredsstille spillere som hadde blitt vant med de mer realistiske figurene i *Final Fantasy VIII*, fokuserte designerne på å skape figurer som spillerne kunne enkelt relatere til.

### Handling

*Final Fantasy IX* begynner med at Tantalus Theater Troupe kidnapper prinsesse Garnet under hennes 16-årsbursdagsfeiring. Gruppen lærer at Garnet, som er bekymret for dronning Brahnes stadig mer ujevne oppførsel, egentlig ville rømme til Lindblum for å møte Regent Cid og hadde planlagt å reise som blindpassasjer på teaterskipet. Troupes luftskip, «Prima Vista», blir angrepet av den kongelige garden og skadet under flukten. Det krasjlander i Evil Forest, og Zidane må fortsette reisen til Lindblum uten resten av Tantalus. Zidane og Garnet blir fulgt av Vivi og Steiner, som ble involvert med Tantalus under flukten fra Alexandria. Under reisen bruker Garnet aliaset «Dagger» og strever med å omgås lokalfolket. Gruppen lærer at en fabrikk produserer sjelløse Black Mage-krigere for Alexandria. Tre kraftfulle Black Mages, kalt Black Waltzes, har blitt sendt ut av Brahne for å få tilbake Garnet med makt, men uten suksess.

I Lindblum møter Zidane Freya og blir med i byens Festival of the Hunt. Regent Cid har blitt forvandlet til en insektaktig «oglop» av sin kone, Hilda, fordi han var utro mot henne. Han ville beskytte Garnet fra Brahnes aggresjon og beordret Tantalus å kidnappe henne. Når gruppen får vite at Alexandria har invadert Burmecia, undersøker Freya situasjonen med Zidane og Vivi, mens Dagger og Steiner drar til Alexandria for å be Brahne om å stoppe krigen. Ingen av gruppene er i stand til å stoppe henne, og Daggers «eidolons» blir trukket ut av hennes kropp med makt. Brahne bruker Daggers eidolons for å ødelegge Cleyra, og etter det angriper hun Lindblum, som får Cid til å overgi seg. Etter å ha sett angrepet på Cleyra, redder Zidane, Freya and Vivi Dagger, blir venner med General Beatrix og returnerer til Lindblum.

Cid forteller gruppen om Brahnes våpenselger, Kuja. De reiser til Outer Continent, hvor Kujas hovedkvarter ligger, via en undergrunnstunnel med hjelp av Quina. På Outer Continent møter de en ung tilkaller kalt Eiko, som sier hun er den siste overlevende i Madain Sari. De oppdager også en landsby bebodd av selvbevisste Black Mages. Deres forfølgelse av Kuja leder dem til det nærtliggende Iifa Tree, en enhet som gir fra seg kampstimulerende Mist. De lærer også at Kuja bruker Mist for å skape Black Mages. Gruppen bekjemper Iifa Trees kjerne og hindrer dermed Mist fra å slippe ut. Når de returnerer til Madain Sari, konfronterer de Amarant, som ble ansatt av Brahne for å arrestere Dagger. Etter hvert begynner Dagger å innse at hun også er en tilkaller fra Madain Sari. Amarant bestemmer seg for å slutte seg til gruppen av personlige grunner. Ved Iifa Tree går Brahne imot Kuja og planlegger å drepe ham med eidolonen Bahamut. Men Kuja bruker luftskipet Invincible for å få kontroll over Bahamut og dreper Brahne og hæren hennes.

Gruppen returnerer til Alexandria, og Garnet blir kronet til dronning. Etter det angriper Kuja Alexandria med Bahamut. Eiko og Garnet tilkaller den legendariske eidolenen Alexander, som holder til innenfor Alexandrias kongelige slott. Alexander sprer vingene sine ut av slottet og beskytter det fra Bahamuts kraftfulle angrep. Til slutt overmanner Alexander Bahamut. Kuja prøver å få kontroll på Alexander med hjelp av Invincible, men blir hindret av en mystisk gammel mann kalt Garland, som ødelgger Alexander og deler av Alexandria. Kuja, som fortsatt er innstilt på å mestre en kraftfull eidolon for å bekjempe Garland, begynner å fokusere på Eiko. Gruppen finner Kujas tilholdssted, Desert Palace, og planlegger et angrep. Men Kuja setter dem i fengsel og rømmer med Eiko for å trekke ut eidolonene hennes. Under uttrekkingsforsøket, bruker Eikos vokter-Moogle, Mog, Trance for å forvandle seg til sin ekte form, eidolonen Madeen, og stopper prosessen. Etter at Kuja lærer om kreftene til Trance, rømmer han for å fremme sitt mål om å bekjempe Garland. Gruppen redder Eiko og finner også Hilda, som forvandler Cid tilbake til menneskeform. Han er dermed i stand til å utforme et luftskip for gruppen som ikke trenger å bruke Mist som drivstoff.

Med hjelp av Hilda følger gruppen etter Kuja til Terra ved å åpne en portal. I byen Bran Bal blir det avslørt at Garland ble skapt av Terra-folket for å ta seg av prosessen med å assimilere Terra inn i Gaia, ettersom Terra var nær døden. Garland lagde Genomes – intelligente, bevisste skapninger som mangler sjeler – for å bli fremtidige kropper for sjelene til Terra-folket. Iifa Trees eksistens, fenomenet Mist, ødeleggelsen forårsaket av eidolonene og den sanne hensikten for Kuja og Zidanes eksistens var med i prosessen. Gruppen konfronterer Garland i raseri for hans motiver, men Kuja har på samme tid samlet nok sjeler for å oppnå Trance. Trance Kuja dreper Garland, men Garland rekker å advare ham om hans begrensede levetid og at Zidane ble skapt for å erstatte ham. I raseri over denne avsløringen, ødelegger Kuja Terra mens gruppen redder Genomene og returnerer til Gaia på Invincible.

Gruppen oppdager at Mist har returnert og dekker hele Gaia. Med assistanse fra de kombinerte kreftene til Burmecia, Lindblum og Alexandria, drar de til Iifa Tree, hvor de blir teleportert til et mystisk sted kalt Memoria. Garlands ånd leder gruppen til Kuja. Etter at de bekjemper Kuja, bruker han sine Trance-ferdigheter for å ødelegge livets kilde, krystallen, og Necron, det «uendelige mørke» som ødelegger liv, viser seg. Etter at Necron er bekjempet, faller Memoria of Iifa Tree sammen. Selv om gruppen rømmer, blir Zidane igjen for å redde Kuja og blir senere antatt for å ha dødd sammen med i Kuja i sammenbruddet.

En stund senere har Alexandria blitt gjenoppbygget, og Tantalus ankommer byen for å spille et teaterstykke for dronning Garnet. Under stykket fjerner en av skuespillerne sin kappe og viser seg å være Zidane. Til slutt omfavner Garnet og Zidane hverandre. Andre scener viser at Vivi fikk barn; Steiner og Beatrix gikk tilbake til sine gamle jobber som kongelige livvakter; Eiko blir adoptert av Regent Cid og Hilda; Freya forsøker å starte på nytt med sin tidligere kjæreste, Sir Fratley; og Quina er ofte på besøk i kjøkkenet til Alexandria Castle.

Utvikling og utgivelse
----------------------

*Final Fantasy IX* var produsent Hironobu Sakaguchis yndlingsspill, da han syntes det var nærmest hva *Final Fantasy* skal være.
Utviklingen av *Final Fantasy IX* begynte før Square var ferdig med forløperen *Final Fantasy VIII*. Spillet ble utviklet på Hawaii som et kompromiss med utviklerne som bodde i USA. Siden det var seriens siste spill på PlayStation, så produsent Hironobu Sakaguchi for seg spillet som en avspeiling av de eldre titlene i serien. Under utviklingen var det også hans favorittspill siden det var nærmest hva han syntes *Final Fantasy* skal være. Mannskapet bak spillet ville lage en historie som var enkel å forstå med utvikling av figurenes karakterer. Dette førte til utviklingen av Active Time Events.

I konseptstadiet gjorde utviklerne det klart at tittelen ikke nødvendigvis ville bli *Final Fantasy IX*. Dette var på grunn av at siden spillet brøt med realismen i *Final Fantasy VII* og *Final Fantasy VIII*, kunne det støte fra seg spillere. I slutten av 1999 ble det dog offentliggjort at spillet ville hete *Final Fantasy IX* og i begynnelsen av 2000 var det nesten ferdig. Utviklerne gjorde mange justeringer på spillet, som for eksempel å forandre slutten sju ganger.

*Final Fantasy IX*s utgivelse ble utsatt slik at det ikke krasjet med utgivelsen av rivalen Enix' *Dragon Quest VII*. 7. oktober 2000 var det mulig å spille en demo av den nordamerikanske versjonen på Metreon i San Francisco i California. Det var der spillet også ble solgt først i USA. Man fikk med varer som ble laget i begrenset opplag og fans hadde også kledt seg ut som figurer fra spillet for å feire utgivelsen. I Canada skjedde det en produksjonsfeil slik at første forsendelse ikke hadde med en engelsk instruksjonsbok. Square endte derfor opp med å sende instruksjonsbøker separat til spillbutikkene.

Det ble reklamert mye for spillet både før og etter utgivelsen. Fra og med 6. mars 2000 ble figurer fra *Final Fantasy IX* brukt i en rekke Coca-Cola-reklamer. Statuetter av figurene ble også brukt som premier i Coca-Colas markedsføringskampanje. Samme år brukte også IGN dukker av Vivi som premie i en av sine konkurranser.

*Final Fantasy IX* var også en viktig del av Squares interaktive nett-tjeneste PlayOnline. Nettsiden ble opprinnelig skapt for *Final Fantasy X*, men da disse planene ikke ble til noe, ble den omgjort til en strategiside for *Final Fantasy IX*. Den ble laget for å supplere BradyGames' og Piggyback Interactives offisielle strategiguider. Disse guidene hadde nøkkelord som ga tilgang til ekstra tips og informasjon på siden. Dette gjorde kjøperne av guidene sinte fordi de følte seg lurt og det endte opp på GameSpys liste over de fem dummeste øyeblikkene i spillhistorien. Square ga opp planene om å gjøre det samme med *Final Fantasy X*, som da var under utvikling.

Lyd
---

*Final Fantasy IX* var det siste spillet i serien hvor Nobuo Uematsu komponerte all musikken alene, og han har sagt at det er hans favorittlydspor.
Musikken i *Final Fantasy IX* ble komponert av Nobuo Uematsu og er det siste *Final Fantasy*-spillet som han komponerte alene. I diskusjoner med Hiroyuki Itō ble han fortalt at det ville være nok om han skrev temamusikk for hver av de åtte hovedpersonene, et spor for kampene, et dystert og skummelt stykke og rundt ti spor til. Uematsu endte opp med å bruke ett år på *Final Fantasy IX*. Han komponerte rundt 160 stykker og 140 av dem endte opp i spillet.

Uematsu komponerte med et piano og brukte to forskjellige metoder: han lagde musikk som passet til hendelsene i spillet, men noen ganger ble hendelsene forandret til å passe til musikken han allerede hadde skrevet. Han syntes at *Final Fantasy VII* og *Final Fantasy VIII* har en mer realistisk stemning og at *Final Fantasy IX* er mer fantasy slik at både alvorlige og morsomme stykker ville passe. Han følte at motivet var middelaldermusikk og fikk muligheten til å dra til Europa for å få inspirasjon. Musikken ble ikke bare komponert i denne stilen fordi han mente det ville virke ubalansert og litt kjedelig. Uematsu prøvde derfor å gå for en enkel, varm stil med uvanlige instrumenter som kazoo og dulcimer. Han inkluderte også musikk fra tidligere *Final Fantasy*-spill ettersom *Final Fantasy IX* gikk tilbake til seriens røtter. Blant disse finner man den gamle introen på kampmusikken, vulkanmusikken fra *Final Fantasy* og pandemoniummusikken fra *Final Fantasy II*. Tantalus spiller også sporet «Rufus' Welcoming Ceremony» fra *Final Fantasy VII* i begynnelsen av spillet.

Uematsu har minst to ganger sagt at *Final Fantasy IX* er hans favorittlydspor. Et album på fire CD-er ble utgitt med 110 spor fra spillet. Det ble også utgitt et album kalt *Final Fantasy IX Original Soundtrack PLUS* med musikk fra spillets mellomsekvenser så vel som musikk som ikke endte opp i spillet. Likt *Final Fantasy VIII* og *Final Fantasy X* har *Final Fantasy IX* en j-pop-ballade, kalt «Melodies of Life». Den ble komponert av Uematsu, Itō skrev den japanske teksten under pseudonymet Shimo og Alexander O. Smith skrev den engelske teksten. Den ble sunget av Emiko Shiratori. I den japanske utgaven av spillet ble sangen sunget på japansk mens i den nordamerikanske og europeiske utgaven er den på engelsk.

Mottakelse
----------

| Samling av flere omtaler |
| --- |
| Samler | Poengsum |
| GameRankings | 93 % |
| Metacritic | 94 av 100 |
| Omtaler |
| Publikasjon | Poengsum |
| *Edge* | 8 av 10 |
| *Game Informer* | 9,75 av 10 |
| GameSpot | 8,5 av 10 |
| IGN | 9,2 av 10 |
| Priser |
| 4. årlige Interactive Achievement Awards:
* Årets konsollrollespill
* Outstanding Achievement in Art Direction
* Outstanding Achievement in Animation
 |
| 6. årlige Golden Satellite Awards:
* Beste interaktive produkt/videospill
 |

*Final Fantasy IX* var en bestselger da det kom ut, men det solgte ikke like bra som *Final Fantasy VII* og *Final Fantasy VIII* i Japan og USA. Til og med 31. mars 2003 solgte Square 5,08 millioner eksemplarer på verdensbasis, med 2,79 millioner i Japan og 2,29 millioner i resten av veden. Spillets omtaler var stort sett positive, og det mottok ros for grafikken og de nostalgiske delene. Det ble stemt frem som det 24. beste spillet noensinne av leserne av bladet *Famitsu* og det 42. beste spillet av brukerne av nettsiden GameFAQs. *Final Fantasy IX* oppnådde en poengsum på 94 av 100 hos Metacritic, som er den høyeste poengsummen et *Final Fantasy*-spill har fått.

Kritikerne pekte ut spillmekanismene, karakterutviklingen hos hovedpersonene og det visuelle som spillets styrker. GameSpot bemerket at lærekurven er lav og at ferdighetssystemet ikke er like innviklet som systemene brukt i *Final Fantasy VII* og *Final Fantasy VIII*. Hver spillbare figur har unike ferdigheter som forhindrer at spilleren kan lage uovervinnelige figurer som kan alt. GameSpot mente at dette gjør at man må bruke mer taktikk i kampene. Kampene er også utvidet slik at spilleren kan styre fire figurer istedenfor tre som i de to forrige spillene. GameSpot sa at dette tillater mer interaksjon mellom spillernes figurer så vel som fiendene. IGN mislikte lengden på kampene og at man måtte sloss mot de samme fiendene mange ganger og RPGFan syntes at Trance-systemet var virkningsløst fordi det tok lang tid å fylle måleren.

Figurene og grafikken fikk positiv omtale. IGN kommenterte at selv om de dyptgående karaktertrekkene i *Final Fantasy IX* også kunne finnes i tidligere *Final Fantasy*-spill, var de likevel inntagende og sympatiske. GameSpot syntes de var morsomme og fulle av humor. Figurenes super deformed utseende har detaljerte animasjoner og design. Bakgrunnsbildene på feltkartene fikk også ros. Filmsekvensene ble sett på som følelsesbetonte og uimotståelige og den sømløse overgangen mellom filmseksensene og spillgrafikken virket bra til å drive handlingen fremover.

På den andre siden mente anmelderne at deler av handlingen var resirkulert fra tidligere *Final Fantasy*-spill og andre rollespill. Slike elementer, som onde kongeriker og gåtefulle skurker, ble sett på som et forsøk på å etterlikne tidligere *Final Fantasy*-spill av RPGFan. GameSpot syntes hovedskurken var den minst truende i hele spillserien, men IGN så på den som en blanding av tidligere skurker gjennom både væremåte og utseende. Lyden fikk blandete reaksjoner og noen anmeldere, som RPGFan, syntes musikken og lydeffektene var uinspirert, kjedelig og irriterende. IGN og GameSpot erkjente at bare noen av musikksporene var minneverdige mens *GamePro* roste lydbildet og sa det var like bra etter 40 timer med spilling. Uematsu ble kritisert fordi anmelderne mente han resirkulerte og forenklet musikken fra tidligere spill. Likevel var flere enige om at dette bidro til å gjøre spillet til en nostalgisk tittel for fans av eldre *Final Fantasy*-spill.

Spillets strategiguide mottok kritikk fordi den inneholder lenker som ikke lenger er tilgjengelig på nettsiden PlayOnline. Square Enix gjorde dog alle filene tilgjengelig på en ny side. Kortspillet Tetra Master ble sett på av GameSpot som dårligere og mer forvirrende enn *Final Fantasy VIII*s «Triple Triad» fordi reglene for Tetra Master bare ble vagt forklart i spillet og det hadde få belønninger.

Referanser
----------

1. ↑   Humble Store[Hentet fra Wikidata]
2. 1 2 3 4 5 6 7 8 9 10 11  
Square Enix staff, red. (2000). *Final Fantasy IX instruction manual*. Square Co. s. 29. SLUS-01251.
3. ↑  
Cuellar, Jose (7. februar 2001). «Magic of `Final Fantasy IX' creates best in series». *The Observer*. Arkivert fra originalen 16. juli 2009. Besøkt 23. august 2008.
4. 1 2 3 4 5 6 7 8 9  
Smith, David (22. november 2000). «Final Fantasy IX Review». IGN. Arkivert fra originalen 12. februar 2009. Besøkt 23. august 2008.
5. 1 2 3 4 5 6 7 8 9 10  
Vestal, Andrew (19. juli 2000). «Final Fantasy IX Review». GameSpot. Besøkt 20. august 2008.
6. ↑  
Square Electronic Arts, red. (1997). *Final Fantasy VII North American instruction manual*. Square Electronic Arts. s. 20–25. SCUS-94163.
7. 1 2 3  
«Final Fantasy IX». Square Enix North America. Arkivert fra originalen 4. februar 2007. Besøkt 23. august 2008.
8. 1 2 3 4 5  Phoenix, Sensei. «Final Fantasy IX Review». RPGFan. Arkivert fra originalen 28. januar 2011. Besøkt 23. august 2008.
9. ↑  
 **Man:** I'll be joining a team of engineers who are developing a new engine that runs without Mist. The world outside the Mist Continent is uncharted territory, but there's no need to worry about our safety if we can explore it on an airship. Regent Cid is an advocate of technological advancement. Oh, sorry. I talked your ear off."
 Square. *Final Fantasy IX*.  Square. PlayStation.  (engelsk). 2000-11-14.
10. 1 2 3 4 5 6 7 8 9 10 11  IGN Staff (20. september 2000). «The Final Fantasy IX Team Spills All». IGN. Arkivert fra originalen 28. januar 2011. Besøkt 23. august 2008.
11. ↑  
 **Garnet**: I am actually... Princess Garnet Til Alexandros, heir to the throne of Alexandria. I have a favor I wish to ask of you... I wish to be kidnapped...right away.
 Square. *Final Fantasy IX*.  Square. PlayStation.  (engelsk). 2000-11-14.
12. ↑  
 **Baku**: So, you're leaving, eh? / **Zidane**: Yeah... I promised Garnet I'd kidnap her.
 Square. *Final Fantasy IX*.  Square. PlayStation.  (engelsk). 2000-11-14.
13. ↑  
 **Garnet**: I will be called Dagger from now on.
 Square. *Final Fantasy IX*.  Square. PlayStation.  (engelsk). 2000-11-14.
14. ↑  
 **Regent Cid**: "When Hilda found out about my little affair, she used her magic and turned me into an oglop.
 Square. *Final Fantasy IX*.  Square. PlayStation.  (engelsk). 2000-11-14.
15. ↑  
 **Dagger**: Uncle Cid hired Tantalus out of concern for my safety.
 Square. *Final Fantasy IX*.  Square. PlayStation.  (engelsk). 2000-11-14.
16. ↑  
 **Dagger**: I have to help Mother... I don't want to see anything happen to her... / **Steiner**: Very well. Princess, I will follow you wherever you choose.
 Square. *Final Fantasy IX*.  Square. PlayStation.  (engelsk). 2000-11-14.
17. ↑  
 **Queen Brahne**: Zorn, Thorn! Prepare to extract the eidolons from Garnet.
 Square. *Final Fantasy IX*.  Square. PlayStation.  (engelsk). 2000-11-14.
18. ↑  
 **Minister Artania**: Yes, Princess. The castle was spared. Regent Cid is alive.
 Square. *Final Fantasy IX*.  Square. PlayStation.  (engelsk). 2000-11-14.
19. ↑  
 **Regent Cid**: I believe Kuja is the only one supplying <gwok> Brahne with weapons.
 Square. *Final Fantasy IX*.  Square. PlayStation.  (engelsk). 2000-11-14.
20. ↑  
 **Minister Artania**: That he came from the north suggests he's from the Outer Continent.
 Square. *Final Fantasy IX*.  Square. PlayStation.  (engelsk). 2000-11-14.
21. ↑  
 **Soulcage**: I contaminate the other continents with Mist to stimulate the fighting instinct.
 Square. *Final Fantasy IX*.  Square. PlayStation.  (engelsk). 2000-11-14.
22. ↑  
 **Zidane**: What kind of weapons did Kuja make? / **Soulcage**: Kuja called them black mages, dark spawn of the Mist.
 Square. *Final Fantasy IX*.  Square. PlayStation.  (engelsk). 2000-11-14.
23. ↑  
 **Queen Brahne**: Kuja! So you finally decided to show your girly face here! You're all that stands between me and total domination!
 Square. *Final Fantasy IX*.  Square. PlayStation.  (engelsk). 2000-11-14.
24. ↑  
 **Kuja**: Excellent, Bahamut! Power, mobility... You truly are the best! You even hurt me...a little. And you, Brahne... Your tragic role in this drama now comes to an end!
 Square. *Final Fantasy IX*.  Square. PlayStation.  (engelsk). 2000-11-14.
25. ↑  
 **Garland**: You have gone too far, Kuja. I granted you the freedom to do as you wish in Gaia for one purpose alone. Now that you have lost sight of your mission, I will no longer tolerate your actions.
 Square. *Final Fantasy IX*.  Square. PlayStation.  (engelsk). 2000-11-14.
26. ↑  
 **Kuja**: I sense power from within her. Continue the extraction!"
 Square. *Final Fantasy IX*.  Square. PlayStation.  (engelsk). 2000-11-14.
27. ↑  
 **Eiko**: Mog saved me... I never knew that Mog was an eidolon. She always looked after me...disguised as a moogle.
 Square. *Final Fantasy IX*.  Square. PlayStation.  (engelsk). 2000-11-14.
28. ↑  
 **Kuja**: How can that--That moogle went into a Trance!? So...an eruption of anger against one's surroundings induces a complete Trance! It's not the will to live, nor is it the desire to protect another!
 Square. *Final Fantasy IX*.  Square. PlayStation.  (engelsk). 2000-11-14.
29. ↑  
 **Kuja**: I need an eidolon more powerful than Alexander! An eidolon with the power to bury Garland! His powers are so incredible; I cannot even come close. I must destroy him before Terra's plan is activated, or my soul will no longer be my own!
 Square. *Final Fantasy IX*.  Square. PlayStation.  (engelsk). 2000-11-14.
30. ↑  
 **Hilda**: Alright. I'll turn you back. But it's going to be much worse if you ever cheat on me again! / **Regent Cid**: I...I understand. Now turn me back!
 Square. *Final Fantasy IX*.  Square. PlayStation.  (engelsk). 2000-11-14.
31. ↑  
 **Hilda**: You may find a clue if you go to Ipsen's Castle. / **Eiko**: Did you ask Kuja about all of this? / **Hilda**: These are things he discussed voluntarily.
 Square. *Final Fantasy IX*.  Square. PlayStation.  (engelsk). 2000-11-14.
32. ↑  
 **Garland**: I constructed the Genomes to be vessels for the souls of the people of Terra when they awaken.
 Square. *Final Fantasy IX*.  Square. PlayStation.  (engelsk). 2000-11-14.
33. ↑  
 **Garland**: The Iifa Tree blocks the flow of Gaia's souls, while it lets those of Terra flow freely.
 Square. *Final Fantasy IX*.  Square. PlayStation.  (engelsk). 2000-11-14.
34. ↑  
 **Garland**: The role of the Iifa Tree is that of Soul Divider. The Mist you see comprises the stagnant souls of Gaia...
 Square. *Final Fantasy IX*.  Square. PlayStation.  (engelsk). 2000-11-14.
35. ↑  
 **Garland**: I feared Gaia's eidolons more than anything... However, I decided to deal with them before they became a major problem.
 Square. *Final Fantasy IX*.  Square. PlayStation.  (engelsk). 2000-11-14.
36. ↑  
 **Zidane**: So...Kuja is just an angel of death who sends souls to the Tree of Iifa. / **Garland**: Yes, my angel of death. But only until you came of age.
 Square. *Final Fantasy IX*.  Square. PlayStation.  (engelsk). 2000-11-14.
37. ↑  
 **Kuja**: The Invincible is mine! Now, I have the power to control all souls! Garland gave me everything without a fight. The old fool was too busy dealing with him.
 Square. *Final Fantasy IX*.  Square. PlayStation.  (engelsk). 2000-11-14.
38. ↑  
 **Garland's voice**: Do you think a defect like you could last forever...? / **Kuja**: ...What? What do you mean!?" / **Garland's voice**: I built you to last only until the worthy Genome, Zidane, grew. It was too dangerous to let you last any longer than that.
 Square. *Final Fantasy IX*.  Square. PlayStation.  (engelsk). 2000-11-14.
39. ↑  
 **Kuja**: It's the original crystal... This is where it all began... The birthplace of all things... Once I destroy it, everything will be gone. Gaia, Terra, the universe, everything...
 Square. *Final Fantasy IX*.  Square. PlayStation.  (engelsk). 2000-11-14.
40. ↑  
 **Necron**: I exist for one purpose... To return everything back to the zero world, where there is no life and no crystal to give life.
 Square. *Final Fantasy IX*.  Square. PlayStation.  (engelsk). 2000-11-14.
41. ↑  
 **Zidane**: ...Kuja's still alive. I can't just leave him.
 Square. *Final Fantasy IX*.  Square. PlayStation.  (engelsk). 2000-11-14.
42. ↑  
IGN Staff (5. april 2000). «Interview with Hironobu Sakaguchi». IGN. Besøkt 5. august 2008.
43. ↑  
IGN Staff (2. oktober 2000). «Square EA Holds FFIX Demo Day». IGN. Besøkt 10. august 2008.
44. ↑  
IGN Staff (13. november 2000). «Final Fantasy IX Goes on Sale Early». IGN. Besøkt 10. august 2008.
45. ↑  
IGN Staff (20. november 2000). «Canadian Customers Get FFIX in French». IGN. Besøkt 10. august 2008.
46. ↑  
IGN Staff (31. mars 2000). «TGS: Final Fantasy IX Characters Do Coke». IGN. Besøkt 5. august 2008.
47. ↑  
IGN Staff (27. november 2000). «Win Vivi from FFIX!». IGN. Besøkt 5. august 2008.
48. ↑  
GameSpy Staff (14. juni 2003). «The 25 Dumbest Moments in Gaming - Square's Innovative Strategy Guide Strategy». GameSpy. Arkivert fra originalen 4. juli 2004. Besøkt 10. august 2008.
49. 1 2  
«Interview by Weekly Famitsu». *Famitsu*. Arkivert fra originalen 6. februar 2013. Besøkt 1. august 2008.
50. ↑  
Taylor, Stu. «Final Fantasy VII: Advent Children». *Neo*. Arkivert fra originalen 16. februar 2008. Besøkt 1. august 2008.
51. ↑  
Fahey, Rob (25. februar 2005). «Focus On: Final Fantasy composer Nobuo Uematsu». GamesIndustry.biz. Besøkt 1. august 2008.
52. ↑  
«Final Fantasy IX Reviews». Game Rankings. Besøkt 11. mars 2006.
53. 1 2  «Final Fantasy IX (psx: 2000): Reviews». Metacritic. Arkivert fra originalen 14. mars 2010. Besøkt 20. august 2008.
54. ↑  
«Edge Online: Search Results». Edge Online. Besøkt 23. mars 2008.
55. ↑  
McNamara, Andy. «Final Fantasy IX». *Game Informer*. Arkivert fra originalen 14. mars 2008. Besøkt 23. august 2008.
56. ↑  
«4th Annual Interactive Achievement Awards - Console Role Playing». Academy of Interactive Arts & Sciences. Arkivert fra originalen 25. mars 2007. Besøkt 11. august 2008.
57. ↑  
Witham, Joseph. «Final Fantasy IX wins Golden Satellite Award». RPGamer. Arkivert fra originalen 6. november 2006. Besøkt 11. august 2008.
58. ↑  
IGN Staff (19. desember 2000). «Final Fantasy IX Is Number One». IGN. Besøkt 20. august 2008.
59. ↑  «Japan Platinum Game Chart». The Magic Box. Arkivert fra originalen 1. august 2019. Besøkt 20. august 2008.
60. ↑  «US Platinum Videogame Chart». The Magic Box. Arkivert fra originalen 6. januar 2007. Besøkt 20. august 2008.
61. ↑  
«Titles of game software with worldwide shipments exceeding 1 million copies» (PDF). Square Enix. 9. februar 2004. Besøkt 20. august 2008.
62. ↑  
Edge Staff (3. mars 2006). «Japan Votes on All Time Top 100». *Edge*. Besøkt 20. august 2008.
63. ↑  
«Fall 2005: 10-Year Anniversary Contest - The 10 Best Games Ever». GameFAQs. Arkivert fra originalen 16. juli 2015. Besøkt 20. august 2008.
64. ↑  Uncledust (15. november 2000). «Review: Final Fantasy IX». *GamePro*. Arkivert fra originalen 29. mai 2008. Besøkt 20. august 2008.
65. ↑  
«Final Fantasy IX PlayOnline.com Strategy Guide». Square Enix. Arkivert fra originalen 1. oktober 2008. Besøkt 20. august 2008.

Eksterne lenker
---------------

* (en) *Final Fantasy IX* på Steam Rediger på Wikidata

* (en) *Final Fantasy IX* hos MobyGames Rediger på Wikidata

* (en) *Final Fantasy IX* på Internet Movie Database Rediger på Wikidata

* (en) *Final Fantasy IX* hos Giant Bomb Rediger på Wikidata

* (en) *Final Fantasy IX* hos Internet Game Database Rediger på Wikidata

* (en) *Final Fantasy IX* hos GameSpot Rediger på Wikidata

* (en) *Final Fantasy IX* hos IGN Rediger på Wikidata

* (en) *Final Fantasy IX* hos VGMdb Rediger på Wikidata

* (en) *Final Fantasy IX* hos GameFAQs Rediger på Wikidata

* (en) *Final Fantasy IX* hos GameFAQs Rediger på Wikidata

* (en) *Final Fantasy IX* hos GameFAQs Rediger på Wikidata

Engelsk Wikiquote har en samling sitater relatert til: ***Final Fantasy IX*** 
* *Final Fantasy IX* hos Wikia

| * v
* d
* r
*Final Fantasy* |
| --- |
| *Final Fantasy IX* | Figurer  • Musikk |
| Hovedserien | *Final Fantasy*  • *II*  • *III*  • *IV*  • *V*  • *VI*  • *VII*  • *VIII*  • *IX*  • *X*  • *XI*  • *XII*  • *XIII*  • *XIV* |
| Oppfølgere | *Final Fantasy IV: The After Years*  • *Compilation of Final Fantasy VII*  • *Final Fantasy X-2*  • *Final Fantasy XII: Revenant Wings* |
| Relaterte serier | *Chocobo*  • *Crystal Defenders*  • *Fabula Nova Crystallis Final Fantasy XIII*  • *Final Fantasy Crystal Chronicles*  • *Ivalice*  • *Kingdom Hearts*  • *Mana*  • *SaGa* |
| Relaterte spill | *Final Fantasy Tactics*  • *Dissidia*  • *Ehrgeiz*  • *Final Fantasy Adventure*  • *Final Fantasy Legend* (*2*  • *3*)  • *Final Fantasy Mystic Quest*  • *Hikari no 4 Senshi: Final Fantasy Gaiden*  • *Fortress* |
| Filmer | *Final Fantasy: Legend of the Crystals*  • *Final Fantasy: The Spirits Within*  • *Final Fantasy: Unlimited*  • *Final Fantasy VII Advent Children*  • *Last Order: Final Fantasy VII* |

|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill